A etapa final d'a vida de Manfredini no ye agún mui clara. Seguntes pareixe tornó a Pistoia, an estió mayestro de capiella y an naxió—o 22 d'octubre de 1713—o suyo fillo Vincenzo, que llegaria a estar mayestro de capiella imperial en San Petersburgo. Vincenzo ye prencipalment conoxiu por a suya obra Difesa della musica moderna y dei suoi celebri esecutori (1788), en a quala, polemizando con o chesuita español Esteban d'Artega y con Martini, defiende a teoría d'a evolución historica en a mosica, consonando con os puntos de vista progresistas d'Eximeno.